**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

Broj: **07-11-5-9333/22**

Dana: 09.12.2022.godine

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14), u otvorenom postupku nabavke roba s namjerom provođenja e-aukcije - Nabavka radnog vozila-traktora za uređenje i čišćenje javnih površina, Grad Bosanska Krupa, na prijedlog Komisije za provođenje postupka javne nabavke, Gradonačelnik grada Bosanska Krupa, kao rukovodilac organa uprave donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **d.o.o. „ITC “ Zenica** u predmetu nabavke roba:Nabavka radnog vozila-traktora za uređenje i čišćenje javnih površina, Grad Bosanska Krupa, **sa cijenom u ukupnom iznosu od 70.000,00 KM bez PDV-a odnosno 81.900,00 sa PDV - om .**
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama.
3. Po konačnosti ove odluke sa izabranim ponuđačem potpisat će se ugovor o nabavci radnog vozila-traktora za uređenje i čišćenje javnih površina, Grad Bosanska Krupa .

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-9333/22 od 24.03.2022. godine. Javna nabavka je provedena putem otvorenog postupka s namjerom provođenja e-aukcije– Nabavka radnog vozila-traktora za uređenje i čišćenje javnih površina, Grad Bosanska Krupa. Obavještenje o nabavci broj: 1272-1-1-156-3-133/22 od 16.11.2022. godine - objavljeno na portalu JN (TD preuzelo 16.11.2022.godine ukupno 9 ponuđača i ispravku TD od 21.11.2022.godine ukupno 4 ponuđača) i u „Službenom glasniku BiH“, broj: 76/22 od 18.11.2022. godine.

Po objavljenom obavještenju rok za prijem ponuda je bio 07.12.2022. godine do 12:00 sati. Do označenog roka za prijem ponuda na protokol Ugovornog organa blagovremeno su pristigle dvije (2) ponude, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponude:

1. **d.o.o. „ITC“ Zenica,** broj protokola: 07-11-5-9333-2/22 od 7.12.2022. godina u 9.50 sati,
2. **d.o.o.“ACMA-GROUP“ Bosanska Krupa,** broj protokola: 07-11-5-9333-3/22 od 7.12.2022. godina u 11.05 sati.

Komisija za provođenje postupka javne nabavke je u skladu sa tenderskom dokumentacijom dana 07.12.2022. godine u 12,30 sati izvršila javno otvaranje ponuda i na zapisnik konstatovala:

1. **Ponuđač**  **d.o.o. „ITC“ Zenica,** dostavljena ponuda uredno zapakovana i bez vidnih oštećenja, ponudio je:

cijena ponude **70.000,00 KM bez PDV**,

PDV: **11.900,00 KM**

ukupna cijena ponude: **81.900,00 sa PDV - om**,

nema popusta

1. **Ponuđač**  **d.o.o. „ACMA-GROUP“ Bosanska Krupa,** dostavljena ponuda uredno zapakovana i bez vidnih oštećenja, ponudio je:

cijena ponude **70.000,00 KM bez PDV**,

PDV: **11.900,00 KM**

ukupna cijena ponude: **81.900,00 sa PDV - om**,

nema popusta

Komisija za provođenje postupka javne nabavke je izvršila evaluaciju dostavljenih ponuda i konstatovala da je ponuda ponuđača **„ITC“ d.o.o Zenica** potpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze, kao i da računskih grešaka nije bilo), te da je cijena ponude u okviru procijenjene vrijednosti.

Komisija je konstatovala da ponuđač **„ACMA-GROUP“ d.o.o. Bosanska Krupa** u svojoj ponudi nije dostavio izmjenjeni obrazac za cijenu ponude u skladu sa izmjenom tenderske dokumentacije, objavljenom na portalu javne nabavke dana 21.11.2022. godine*, Prilog 2* **–** Obrazac za cijenu ponude za robe.

Također Komisija je konstatovala da ponuđač d.o.o.“ACMA-GROUP“ Bosanska Krupa uz orginalnu ponudu nije dostavio i kopiju ponude, koja je tražena tačkom 15.Tenderske dokumentacije, pa je Komisija ugovornom organu predložila da ponudu ponuđača d.o.o.“ACMA-GROUP“ Bosanska Krupa odbaci kao neprihvatljivu jer ponuda nije pripremljena u skladu sa tenderskom dokumentacijom.

Također je konstatovano da je u ovom postupku predviđeno provođenje e-aukcije, ali se ista neće provoditi, jer je zaprimljena samo jedna prihvatljiva ponuda, a shodno članu 3. stav (3) Pravilnika o načinu korištenja e-aukcije. Komisija je konstatovala da je procijenjena vrijednostnabavke: cijena bez PDV:70.000,00 KM bez PDV, cijena sa PDV-om: 81.900,00 KM sa PDV- om.

Shodno navedenom, Komisija je predložila Ugovornom organu da donese Odluku o izboru najpovoljnijeg ponuđača **d.o.o. „ITC“ Zenica** i zaključi Ugovor .

S obzirom da je kriterij za dodjelu ugovora „najniža cijena tehnički zadovoljavajuće ponude“, da je jedina kvalifikovana ponuda ponuđača **d.o.o. „ITC“ Zenica i**  u okviru procjenjene vrijednosti predmetne nabavke, Ugovorni organ je odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. d.o.o. „ITC“ Zenica , putem e-maila
2. d.o.o.“ACMA-GROUP“ Bosanska Krupa, putem e-maila
3. U spis
4. a/a